open-index/open-wikipedia-markdown huggingface dataset:
Acatenango

**Acatenango** je v súčasnosti neaktívny stratovulkán, nachádzajúci sa v južnej časti Guatemaly, blízko mesta Antigua Guatemala. Sopka má dva vrcholy - starší *Pico Mayor* (alebo *Pico Central*) na južnej strane a mladší *Yepocapa* () na severnej strane prevažne andezitového vulkánu. Acatenango tvorí vulkanický komplex (známy ako *La Horqueta*) so susednou sopkou Fuego.

Sopečná činnosť v tejto oblasti trvá už viac než 200 000 rokov. Masív Acatenanga je vybudovaný na základoch staršej vulkanickej stavby, k deštrukcii ktorej došlo pred cca 43&nbsp;000&nbsp;rokmi. Pri deštrukcii bola vyprodukovaná masa pyroklastík, ktorá pokrýva širokú oblsať od južných svahov sopky až po pobrežie Pacifiku. Jediné erupcie v historických dobách boli zaznamenané v rokoch 1924, 1927 a v decembri 1972.

## Iné projekty
.

## Externé odkazy
* www.volcano.si.edu  - Acatenango na Global Volcanism Program 

Kategória:Sopky Guatemaly
Kategória:Stratovulkány
Kategória:Trojtisícovky v Guatemale
Fuego

**Fuego** (šp. *oheň*) je aktívny stratovulkán, nachádzajúci sa v stredojužnej časti Guatemaly. Fuego je jeden z najaktívnejších vulkánov v Strednej Amerike. Od Pedra de Alvarada, ktorý pozoroval jeho erupciu už v roku 1524, bolo zaznamenaných viac ako 60 ďalších erupcií. Posledná sa odohrala  4.6.2018. Svahy sopky od výšky  nepokrýva žiadna vegetácia, len lávové polia prevažne mafického zloženia (bazalty).

Sopka leží na troskách staršej vulkanickej štruktúry *Volcán Meseta*, ktorej aktivita sa datuje na 230&nbsp;000 rokov pred dneškom až do raného holocénu. Jej kolaps je pravdepdobne pôvodcom veľkého depozitu pyroklastík, uložených na ploche od úpätia sopky až po  vzdialené pobrežie Pacifiku.

## Iné projekty

## Externé odkazy
* www.volcano.si.edu - Fuego na Global Volcanism Program 

Kategória:Sopky Guatemaly
Kategória:Stratovulkány
Kategória:Aktívne sopky
Kategória:Trojtisícovky v Guatemale
Conquista

**Conquista** [konkista] (šp. „dobytie“) je proces španielskej kolonizácie Nového sveta (najmä) v 16. storočí. **Conquistador** je dobyvateľ zúčastňujúci sa conquisty (prenesene je conquistador aj dobyvateľ vôbec). **Conquistadorstvo** je všeobecný pojem pre dobývanie.

Conquista sa začala v roku 1492 prvou plavbou Krištofa Kolumba, ktorej cieľom bolo nájdenie novej cesty do Indie.

## Pozri aj
*reconquista

Kategória:Španielske výrazy
Agua

**Agua** (šp. *voda*) je neaktívny stratovulkán, nachádzajúci sa v Guatemale v departamente Sacatepéquez. Sopka leží v blízkosti mesta Antigua Guatemala, ako aj hlavného mesta Guatemaly. Za svoj názov sopka vďačí lagúne nachádzajúcej sa v jej kráteri. Táto sa 11. septembra 1541 v dôsledku silných dažďov vyliala a bahnotoky zničili prvé hlavné mesto krajiny, ktoré bolo v lokalite dnes známej ako Ciudad Vieja.

Okrem vrchlového krátera s priemerom 280&nbsp; sa na severozápadnom svahu nachádza šesť menších kráterov a na južnom svahu dva troskové kužele. Vek poslednej erupcie nie je známy, no relatívne sviežo vyzerajúce, neerodované horniny indikujú pomerne mladý vek.

## Iné projekty
.

## Externé odkazy
* www.volcano.si.edu  - Agua na Global Volcanism Program 

Kategória:Sopky Guatemaly
Kategória:Stratovulkány
Kategória:Vyhasnuté sopky
Kategória:Trojtisícovky v Guatemale
Antigua Guatemala

náhľad|250px|Kostol ''La Merced'' v meste Antigua Guatemala
**Antigua Guatemala** (známa aj ako **Antigua**) je mesto v strednej Guatemale, preslávené svojou zachovanou španielskou koloniálnou barokovou architektúrou a mnohými monumentálnymi ruinami kostolov. Je sídlom departamentu Sacatepéquez a sídlom univerzity San Carlos de Borromeo, založenej v roku 1676. V roku 1979 ju UNESCO zapísalo do zoznamu Svetového prírodného a kultúrneho dedičstva.

Bola tretím hlavným mestom tzv. Guatemalského kráľovstva, pod ktoré patrili Guatemala, Salvádor, Honduras, Nikaragua, Kostarika a dnešné územie mexického štátu Chiapas. V roku 1543 ju vybudovali podľa plánov Juana Bautistu Antonelliho v údolí Panchoy, kam bolo sídlo kráľovstva premiestnené po zničení druhého hlavného mesta v údolí Almolonga na úpätí sopky Agua. V dobe svojho rozkvetu bola známa ako jedno z troch najkrajších miest v španielskej časti Nového sveta. Jej rast bol zastavený v dôsledku zemetrasení 29. júla 1773. V roku 1776 sa hlavné mesto presťahovalo do lokality dnešného hlavného mesta republiky Guatemala, vzdialenej približne 40 km. 

V meste sa stále nachádzajú pamiatky zo 16. storočia a ulice centra majú pôvodnú dlažbu.

## Iné projekty

Kategória:Mestá v Guatemale
Klan Imagawa

thumb|300px|right|Rodokmeň klanu Imagawa

**Klan Imagawa** (jap.: 今川氏, Imagawa-ši) pochádzal od Cisára Seiwa (850-880) a je vetvou klanu Minamoto cez klan Ašikaga. 

Kuniudži Ašikaga, vnuk Jošiudžia Ašikagu, vyhlásil sa v 13. storočí za vládcu Imagawe (provincia Mikava) a prijal toto meno.

Norikuni Imagawa (1295-1384) dostal od svojho bratranca šóguna Takaudžia Ašikagu provinciu Tótómi a neskoršie aj provinciu Suruga.

Po smrti Jošimota v bitke pri Okehazame v roku 1560, veľa služobníkov klanu Imagawa prešlo k iným klanom. Počas desiatich rokov klan stratil všetky svoje dŕžavy, ktoré získali klany Tokugawa a Takeda. Imagawovia sa následne stali ceremoniálmi Tokugawov.

Následnosť vodcov klanu:
* Kuniudži
* Moroudži
* Norikuni
* Noriudži
* Udžiie
* Jasumori
* Norimasa
* Noritada
* Jošitada
* Udžičika
* Udžiteru
* Jošimoto
* Udžizane

## Zdroje


Imagawa
Kategória:Dejiny Japonska
Culma

**Culma** je jeden zo skupiny troskových kužeľov, patriacich do vulkanického poľa Cerro Santiago, nachádzajúci sa v juhovýchodnej Guatemale na východnom konci mesta Jutiapa. Jeho masív je tvorený propyltizovanými bazaltovými lávami. Dosahuje výšku , ale najbližšiu cestu prevyšuje iba o .

## Pozri aj
* Cerro Santiago

## Externé odkazy
* www.volcano.si.edu – troskový kužeľ Culma ako súčasť poľa Cerro Santiago na Global Volcanism Program 

Kategória:Sopky Guatemaly
Kategória:Troskové kužele
Tacaná

**Tacaná** je v súčasnosti neaktívny stratovulkán, nachádzajúci sa na hranici Guatemaly a Mexika. S výškou 4&nbsp;060&nbsp;m je to druhý najvyšší vrch v Guatemale a desiaty najvyšší v Mexiku. Vrchol sopky je pokrytý sériou lávových dómov, zoradených v severovýchodno-juhozápadnej línii. Vulkanizmus sa počas vývoja presúval juhozápadným smerom. Na úpätí, vo výške 1&nbsp;500 až 2&nbsp;100&nbsp;m, sú termálne pramene s teplotami od 40 do 55&nbsp;°C.

## Iné projekty

## Externé odkazy
* stratovulkán Tacaná na Global Volcanism Program  

Kategória:Sopky Mexika
Kategória:Sopky Guatemaly
Kategória:Stratovulkány
Kategória:Štvortisícovky v Guatemale
Kategória:Štvortisícovky v Mexiku
Ingrid Hrubaničová

**Ingrid Hrubaničová** (* 3. máj 1965, Michalovce) je slovenská spisovateľka, pedagogička, jazykovedkyňa a herečka.

## Životopis

Vyštudovala odbor slovenský jazyk a literatúra – dejepis na Filozofickej fakulte Univerzity Pavla Jozefa Šafárika v Prešove. V rokoch 19891997 a pracovala ako lexikografka v JÚĽS, od roku 2013 pracuje v tejto inštitúcii na Oddelení jazykovej kultúry a terminológie. Venuje sa popularizácii slovenčiny v médiách. Externe učí štylistiku na Divadelnej fakulte VŠMU v Bratislave. Bola jednou zo zakladajúcich osobností a herečkou divadla Stoka, v súčasnosti hrá v divadle SkRAT.

## Dielo
### Odborné práce
* 1995 – *[[Synonymický slovník slovenčiny]]* (spoluautorka)
* 1998 – *[[Kľúčové termíny výtvarného umenia druhej polovice 20. storočia]]*, slovník (spoluautorka Jana Geržová)

### Beletria

* 2007 – *Láska ide cez žalúďok*

Kategória:Slovenskí jazykovedci
Kategória:Slovenské divadelné herečky
Kategória:Slovenskí spisovatelia
Kategória:Slovenskí prozaici
Kategória:Pracovníci Jazykovedného ústavu Ľudovíta Štúra SAV
Kategória:Ženy v slovenskej literatúre
Kategória:Osobnosti z Michaloviec
Garifuna

**Garifuna** môže byť:

* etnikum, ktoré žije v Strednej Amerike, pozri Garifuna (etnikum)
* jazyk, ktorým hovorí toto etnikum, pozri Garifuna (jazyk)
Garifuna (etnikum)

náhľad|Vlajka etnika Garifuna
[náhľad|Pouličná oslava Garifunov v [Livingston (Guatemala)|Livingstone (Guatemala).]]
**Garifuna** alebo **Garifunovia** sú etnikum v Strednej Amerike, ktoré tvoria potomkovia Indiánov a Afričanov. Ich počet sa odhaduje na 200 000, a bývajú najmä v Hondurase, Belize, Guatemale, Nikarague a USA.

Najznámejšia teória vzniku tohto etnika tvrdí, že v roku 1635, keď dve španielske lode viezli otrokov do Západnej Indie z oblasti dnešnej Nigérie, stroskotali na ostrove Svätý Vincent obývanom karibskými Indiánmi (etnikum Karibov), ktorí im poskytli ochranu. Deti narodené zo sobášov medzi nimi sú základom etnika Garifunov. Iná teória tvrdí, že aj Karibovia pri svojom boji proti Angličanom a Francúzom chytali otrokov, ktorí sa postupne integrovali do ich kmeňov.

Keď Angličania obsadili Svätý Vincent, bojovali proti Francúzom, ktorých podporovali aj Karibovia. Po ich porážke v roku 1796 boli Garifunovia považovaní za nepriateľov a ako takí deportovaní pôvodne na Jamajku a neskôr na ostrov Roatán patriaci Hondurasu. Zo 4000 pôvodne deportovaných sa na Roatán dostalo iba 2000. Keďže Roatán je príliš malý ostrov na to, aby vtedy bol schopný uživiť takúto populáciu, Garifunovia požiadali španielske úrady, aby sa mohli usídliť na pevnine. Výmenou za garifunských odvedencov do španielskej armády im toto bolo umožnené, v dôsledku čoho sa ich populácia rozšírila po celom stredoamerickom pobreží Karibského mora.

Garifunovia majú vlastný jazyk, ale v Guatemale a Hondurase bežne hovoria španielsky a v Belize a USA anglicky.

Známy je jedinečný hudobný prejav Garifunov, nazývaný punta.

## Iné projekty
 

Kategória:Stredná Amerika
Kategória:Etniká, národy a národnosti
Garifuna (jazyk)

**Garifuna** je jazyk ktorým hovoria príslušníci rovnomenného etnika. Patrí do skupiny indiánskych jazykov rodiny arawak, aj keď je tu výrazný vplyv afrických západobantuských jazykov, španielčiny, angličtiny, francúzštiny a jazyka indiánskeho etnika miskito, ktoré žije na karibskom pobreží Strednej Ameriky.

Kategória:Mezoamerické indiánske jazyky
Kečuánčina

thumb|Regióny Južnej Ameriky, kde sa hovorí dialektami kečuánčiny.
**Kečuánčina** alebo **kečujčina** je jazyk Kečuáncov – pôvodného indiánskeho kmeňa v Južnej Amerike. Tento jazyk bol oficiálnym jazykom ríše Inkov. V súčasnosti ho používa vo viacerých dialektoch asi desať miliónov obyvateľov Južnej Ameriky, konkrétne v Peru, južnej a strednej Bolívii (v týchto dvoch štátoch je od roku 1975 resp. 1977 jedným z úradných jazykov), v južnej Kolumbii, v Ekvádore, v Argentíne a v severnej časti Čile. Tento jazyk je v súčasnosti najpoužívanejším z jazykov pôvodných obyvateľov amerického kontinentu.

## Zdroje

## Iné projekty

Kategória:Inkská ríša
Tofu

**Tofu** alebo **tófu** () je jedlo vyrábané zrážaním sójového mlieka pomocou solí (sadra), enzýmov alebo kyselín. Jednotlivé zrážadlá obohacujú za ich pomoci vyrobené tofu o špecifické látky. V niektorých publikáciách sa stretneme aj s variantmi názvu *toufu* alebo *tou-fu*.

## Pôvod a rozšírenie
Tofu pochádza z Číny, kde sa začalo vyrábať už pred 2000 rokmi. V 7. storočí sa jeho znalosť rozšírila aj do Japonska. V oboch krajinách, rovnako aj vo Vietname, Kórei a Thajsku, patrí dodnes k tradičným jedlám.

V španielskom slovníku sa slovo tofu prvýkrát objavilo v roku 1603. V západných krajinách bolo tofu prakticky neznáme až do polovice 20. storočia, ale s rastúcim záujmom o vegetariánstvo a zdravú stravu sa aj tu začalo masívne rozširovať. Dnes možno tofu kúpiť nielen v obchodoch so zdravou výživou, ale aj v mnohých hypermarketoch a supermarketoch.

## Výživa
Tofu má málo kalórií, je bohatým zdrojom železa a bielkovín a neobsahuje žiadny cholesterol. Podľa použitého zrážadla môže byť bohaté aj na vápnik a horčík.

## Využitie
thumb|right|„Tvrdé tofu“ nakrájané na kocky
V ázijskej kuchyni sa tofu využíva v slaných aj sladkých jedlách a je cenené predovšetkým pre svoju schopnosť prijať chuť ostatných použitých prísad. V Európe a Amerike je tofu spojené predovšetkým s vegetariánstvom a vegánstvom, vďaka svojmu vysokému obsahu bielkovín.

Tofu sa väčšinou predáva v týchto podobách:
* „tvrdé tofu“ (木綿豆腐, *momendōfu* japonsky, doslova bavlnené tofu), ktoré vzhľadom pripomína syr,
* „mäkké tofu“ (絹漉し豆腐, *kinugoshi tōfu* japonsky, doslova hodvábom cedené tofu), ktoré vzhľadom pripomína puding.

Tvrdší variant sa väčšinou používa v jedlách, ktoré majú mať tvar, napríklad v čínskej kuchyni alebo jedlách pripomínajúcich mäso, mäkké tofu sa používa v dezertoch, polievkach alebo omáčkach.

Tofu možno rôznymi spôsobmi *ochucovať* a pridávať do neho rozmanité prísady, napr. zeleninu, morské riasy alebo bylinky; na trhu existuje taktiež tofu údené, marinované alebo opekané. Výrobcovia zdravej výživy dodávajú ďalšie výrobky alebo polotovary odvodené z tofu alebo vyrobené podobnou technológiou, ako sú fašírky, nátierky či salámy.

## Referencie

## Pozri aj
* Seitan
* Vegetariánstvo
* Vegánstvo

## Iné projekty

## Zdroj
* 

Kategória:Vegetariánska kuchyňa
Kategória:Výrobky zo sóje
Pentium D

**Pentium D** je označenie dvoch sérií dvojjadrových 64-bitových x86 procesorov s mikroarchitektúrou NetBurst. Každý procesor obsahuje dve jadrá v jednom module. Prvý takýto procesor s kódovým označením Smithfield, bol uvedený 25. mája 2005. O 9 mesiacov neskôr bol uvedený procesor s kódovým označením Presler.

Kategória:Procesory Intel
Xeon

**Xeon** je označenie viacerých rodín procesorov Intel architektúry x86, dvojprocesorových a multiprocesorových konfugurácií na jednej základnej doske určených na iné ako domáce použitie v serveroch a pracovných staniciach, v blade servroch a vložených systémoch. Značka Xeon sa používa po niekoľko generácií x86 a x86-64 procesorov. Majú obyčajne väčšiu kapacitu vyrovnávacej pamäte ako ich desktopové verzie. Verzie architektúry IA-64 sa nazývajú Itanium.

## Zoznam procesorov
### Štvorjadrové

### Dvojjadrové

## Pozri aj
right|thumb|Xeon
* Intel Core 2

## Externé odkazy
* Server Processors at the Intel website
* Intel®Core™2 Duo Processor Numbers 
* Intel Penryn Architecture and Performance Preview
* Overview of Core 2 Duo CPUs 
* Intel Centrino Duo Mobile Technology papers
* Basic Guide to Over Clock Intel Core 2 Duo 

## Referencie
* http://processorfinder.intel.com/List.aspx?ProcFam=2558&sSpec=&OrdCode=
* http://processorfinder.intel.com/List.aspx?ProcFam=2774&sSpec=&OrdCode=
* http://processorfinder.intel.com/List.aspx?ProcFam=2559&sSpec=&OrdCode=
* http://processorfinder.intel.com/List.aspx?ProcFam=2841&sSpec=&OrdCode=
* http://processorfinder.intel.com/List.aspx?ProcFam=528&sSpec=&OrdCode=

Kategória:Procesory Intel
Kategória:Intel
Kategória:Mikroprocesory
Rehoľa chudobných regulárnych klerikov Božej Matky Zbožných škôl

thumb
**Piaristi**, tiež **Rád chudobných regulárnych klerikov Matky Božej Zbožných škôl** (lat. Ordo Clericorum regularium pauperum Matris Dei Scholarum **Piarum**) alebo kratšie **Rád Zbožných škôl** alebo **Zbožné školy** sú chudobný katolícky rehoľný rád. Rád založil v Ríme roku 1621 (18. november) sv. Jozef Kalazanský. Pápež Pavol V. ho schválil ako kongregáciu v roku 1617. V roku 1621 ho pápež Gregor XV. povýšil na rehoľný rád. Jeho členovia sa nazývajú piaristi (zbožní). 

Hlavným poslaním rádu je integrálna výchova detí a mládeže, zvlášť chudobných. 

*"Poslaním našej rehole bude teda učiť deti od základov správne čítať, písať, počítať, učiť ich latinčinu ale predovšetkým ich naučiť nábožnosti a kresťanskej náuke. Nakoľko to bude možné, budeme im to podávať čo najľahšou formou.*" (sv. Jozef Kalazanský)

Heslo rehole, ktoré zakladateľ vyjadril v rôznych formách, znie takto: **K väčšiemu rastu zbožnosti** (lat. Ad maius pietatis incrementum) v skratke: A + M + P + I. 

## Osobnosti rehole
* Jozef Branecký (* 1882† 1962), rektor slovenskej rehole piaristov, spisovateľ a popularizátor miestnej histórie
* Cyril Guniš (* 1901† 1974), rímskokatolícky kňaz, jazykovedec, pedagóg.
* Jozef Horvátik (* 1919† 2009), provinciál rehole, ktorý obnovil oficiálnu činnosť rehole po páde komunistického režimu na Slovensku

## Referencie

## Externé odkazy
* Stránka Piaristov na Slovensku
* www.scolopi.org esp, eng, fra,it, 

Kategória:Duchovné rády
Amín

thumb|150px|right|Všeobecná štruktúra amínu

**Amíny** sú organické zlúčeniny a tiež druh funkčnej skupiny, ktoré obsahujú dusík ako kľúčový atóm. Vo svojej štruktúre amíny pripomínajú amoniak, kde jeden alebo viac vodíkových atómov je nahradených organickými substituentami ako napríklad alkylovými alebo arylovými skupinami. Ich všeobecný vzorec je teda NR1R2R3. Amíny sú jedna z centrálnych funkčných skupín v organickej chémii. Všetky známe životné procesy závisia na aminokyselinách, z ktorých každá obsahuje aminoskupinu.

Dôležitú výnimku tvoria zlúčeniny typu RC(O)NR2, kde C(O) je karbonylová skupina, ktoré sa nenazývajú amíny, ale amidy. Amidy a amíny majú odlišné štruktúry a vlastnosti, takže tento rozdiel je chemicky dôležitý. Trochu mätúci je však fakt, že amíny, v ktorých skupina N-H bola nahradená skupinou N-M (kde M je kov), sa takisto nazývajú amidy (presnejšie amidy kovov), napríklad (CH3)2NLi sa nazývam lítiumdimetylamid.

## Klasifikácia
Amíny sa delia na tri skupiny podľa toho, koľko atómov vodíka amoniaku bolo substituovaných:

* **primárne amíny** majú nahradený jeden atóm vodíka, takže ich všeobecný vzorec je NH2R
* **sekundárne amíny** majú nahradené dva atómy vodíka, takže ich všeobecný vzorec je NHR2 (pričom naviazané skupiny môžu byť rôzne)
* **terciárne amíny** majú nahradené všetky tri atómy vodíka, takže ich všeobecný vzorec je NR3 (pričom naviazané skupiny môžu byť rôzne)

Okrem toho osobitou štvrtou skupinou sú amóniové soli, kde sú nahradené všetky tri atómy vodíka a k tomu je na voľný elektrónový pár atómu dusíka naviazaná štvrtá skupina, čím sa celý komplex stáva kladne nabitým (katiónom). Vzorec týchto zlúčenín je NR4+ (pričom naviazané skupiny môžu byť rôzne). 

Tieto kategórie sa niekedy označujú ako 1° (primárny), 2° (sekundárny), 3° (terciárny), 4° (kvartérny).

Skupiny, ktoré nahradzujú atómy vodíka, môžu vytvoriť i cyklus, vtedy vznikajú cyklické amíny.

## Referencie

## Iné projekty
Čarodejníkov synovec

***Čarodejníkov synovec*** (orig. *The Magician's Nephew*) je fantasy román od C. S. Lewisa, podľa vnútornej chronológie prvý zo série Kroniky Narnie, napísaný však až ako šiesty.

## Obsah

Príbeh sa začína v Londýne okolo roku 1900, keď sa dve deti, Digory Kirke a Polly Plummerová, stretnú na záhrade susedných domov. Digory povedal Polly, že jeho matka zomiera a obe deti sa stávajú priateľmi. Keď jedného dňa skúmali spoločné podkrovie obytných domov a vracali sa nesprávnymi dvermi naspäť, prekvapili Digoryho strýka Andrewa v jeho pracovni. Strýko Andrew, čarodejník-samouk, trikom donútil Polly dotknúť sa čarovného prsteňa, čo spôsobilo jej zmiznutie. 

Andrew potom prinútil Digoryho nasadiť si iný prsteňom, pričom mu sľúbil, že bude schopný priviesť Polly naspäť s párom prsteňov iného typu. 

Prstene preniesli deti do lesa s mnohými jazierkami. Na začiatku sa zdalo, že jazierka sú len plytké mláky, ale deti objavili, že ak si nasadia správny prsteň, jazierko ich prenesie do iného sveta. Tento Les medzi svetmi bol akousi spájacou izbou medzi rôznymi svetmi. Digory presvedčil Polly, aby išli jeden taký svet preskúmať, skôr než im strýko Andrew prstene po návrate vezme.

Kategória:Kroniky Narnie
Kategória:Knihy z 1955
Parlophone

**Parlophone** je značka hudobného vydavateľstva, založeného v Nemecku v roku 1896 spoločnosťou Carl Lindstrom Company. Obchodná značka *₤* nie je znakom britskej libry (*£*), je to nemecké písmeno *L*, iniciála mena Lindstrom.

## História
Počas prvej svetovej vojny, bola v Holandsku založená firma Transoceanic Trading Company, ktorá sa starala o zámorský majetok spoločnosti. V roku 1923 bola založená britská pobočka, ktorú viedol Oscar Preuss. V spolupráci s americkou značkou Okeh Records, sa stalo vydavateľstvo Parlophone v Spojenom kráľovstve hlavnou značkou, ktorá produkovala džezovú hudbu. V roku 1927 sa stala majiteľom firmy Carl Lindstrom Company (a tým aj vydavateľstva Parlophone) v Spojenom kráľovstve firma Columbia Graphophone Company. V roku 1931 sa Columbia spojila s Gramophone Company a vytvorili spolu Electric & Musical Industries Ltd (EMI). 

Pod vedením firmy EMI značka Parlophone na začiatku pôsobila ako vydavateľ džezovej hudby, neskôr špecializovanej hudby, hovoreného slova a komediálneho žánru (napr. The Goons). V roku 1950 si Preuss najal za asistenta vtedy 24 ročného George Martina. V roku 1955 po Preussovom odchode do dôchodku ho Martin nahradil. Hlavnými umelcami, nahrávajúcimi pod značkou Parlophone boli vtedy Obernkirchen Children's Choir z Nemecka, škótsky hudobník Jimmy Shand a klaviristka Mrs Mills.

## Umelci, ktorí nahrávali pod značkou Parlophone
### Z histórie pop-music
* The Beatles
* The Hollies
* The Sweet
* Silent Running
* Simon Dupree and the Big Sound
* Queen
* The Easybeats
* Paul McCartney
* Duran Duran
* The Church

### Súčasnosť
* Athlete
* Supergrass
* Radiohead
* Babyshambles
* Coldplay
* Beverley Knight
* Jamelia
* Kylie Minogue
* Pet Shop Boys
* Blur
* All Saints
* Gorillaz
* The Divine Comedy
* Lily Allen
* Siobhan Donaghy
* Interpol


Kategória:Podniky v Spojenom kráľovstve
Kategória:Hudobné vydavateľstvá
Krivín

náhľad|vľavo|Malý Krivín
**Krivín** sa skladá z dvoch skalnatých výbežkov podľa veľkosti pomenovaný Veľký a Malý Krivín. Nadmorská výška Veľkého Krivína dosahuje  a pri dobrej viditeľnosti možno vidieť z neho aj vysielač Zobor v Nitre a masív pohoria Pohronský Inovec. Lokalita Krivín na ľavobrežnom toku rieky Hron, v katastrálnom území obce Rybník, tvorí dominantu obce Psiare.

## Prírodná rezervácia Krivín
Od roku 1993 je prírodnou rezerváciou a patrí do CHKO Štiavnické vrchy. Na výmere  sú strmé svahy lesných porastov a skalných xerotermných biotopov s výskytom viacerých chránených druhov flóry a fauny. Územie má veľký význam z hľadiska výskytu veľkého počtu chránených, vzácnych a ohrozených druhov rastlín a živočíchov. Sú tu lokality panónskej flóry a fauny s malým počtom horských a karpatských druhov.

Prírodná rezervácia Krivín je budovaná lávovými prúdmi amfibolicko-pyroxenického andezitu Presilského efuzívneho komplexu, ktorý leží v nadloží explozívnych produktov (redeponovaných tufoch) drastvickej formácie. Mohutný lávový komplex má hrúbku 250 až . Jednotlivé lávové prúdy predstavujú doskovité až jazykovité telesá rôznej hrúbky s blokovou odlučnosťou a v bazálnych častiach s doskovitou.

## Historický pohľad na Krivín
Podľa historických dohadov je Krivín hradisko z doby halštatskej a veľkomoravskej s viacnásobným obranným valovým systémom. V tomto období sa hradiská podobného typu v našom okolí dosť vyskytovali, lebo tu bola „*[[Slovenská brána]]*“ a mali za účel brániť vstup do banských miest. Ďalšie hradiská sa nachádzali pri Kozárovciach, Tlmačoch, Tekovskej Breznici a hlavná obranná pevnosť bola v Hronskom Beňadiku (dnešný kláštor).

K lokalite Krivín sa viaže viacero ľudových povestí a rozprávaní o zbojníkovi Zlejkovi, ktorý mal v nej svoju skrýšu *(„Zlejkova diera“)*.

## Referencie

Kategória:Vrchy v Štiavnických vrchoch
Kategória:Archeologické lokality na Slovensku
Kategória:Prírodné rezervácie v Nitrianskom kraji
Kategória:Chránené územia v okrese Levice
Kategória:Chránená krajinná oblasť Štiavnické vrchy
Kategória:Vrchy v okrese Levice
Kategória:Rybník (okres Levice)
Kategória:Štiavnické vrchy
Barrandov Studio

**Barrandov Studio** je spoločnosť, ktorá vlastní niekoľko známych filmových štúdií v Prahe. Tieto filmové ateliéry vznikli v roku 1930, sú najväčšie v Česku a jedny z najväčších v Európe.

## História
Boli založené Milošom Havlom a ich výstavba trvala 3 roky. V areáli sa nachádzajú aj dabingové štúdia Barrandov Dabing.

Vznikli tu rôzne hollywoodske filmy, vrátane **', ''[[Casino Royale]]'', ''[[Letopisy Narnie: Lev]], [[Čarodejnica a skriňa]]'', ''[[Králiček Jojo]]'' a ďalšie.

== Stavby v areáli ==
**Štúdiá'''

## Galéria

Súbor:Barrandovstudio mainbuilding.jpg|Hlavná budova.
Súbor:Barrandov Studios Prag Haupteinfahrt (März 2022) B.jpg|Vstupná brána do areálu.
Súbor:Barrandov studio ateliery567.jpg|Budova filmových ateliérov 5, 6 a 7.
Súbor:BarrandovStudio permanentset backlot.jpg|Exteriérové dekorácie.
Súbor:Barrandov studio atelier 2.jpg|2. ateliér o rozlohe 640 m².
Súbor:Tv-nova-building.jpg|Budova TV Novy.


## Referencie

## Iné projekty

## Externé odkazy
* Stránky Barrandov Studio a. s.

Kategória:České filmové štúdiá
Kategória:Filmové produkčné podniky v Česku
Kategória:Filmové podniky
Kategória:Barrandov
Kategória:Organizácie založené v 1931
Refrén

**Refrén** (zo starofrancúzskeho *refraindre* "opakovať" podobne ako zo starolatinského *refringere*) je opakovaná časť básne alebo piesne. Opakuje sa časť verša, celý verš alebo niekoľko veršov alebo časť básne (piesne).

## Iné projekty

Kategória:Literárne pojmy
Povesť (literatúra)

**Povesť** je krátky žáner prozaickej epiky, ktorý spravidla spracúva historickú tematiku voľne, v rozpore s historickou skutočnosťou, s pútavým dejom. V súčasnosti je termín takmer výlučne vyhradený pre oblasť ľudovej slovesnosti. V minulosti sa ako "prostonárodná povesť" označovala ľudová rozprávka.

Základnou rozličnosťou je, že povesť má reálny základ, napríklad nejaké územie.(Bratislavský hrad, Svätopluk....), kým rozprávka má celý dej vymyslený. 

Povesť je podobná rozprávke, má jednoduchý dej a je krátka.  

Povesti rozdeľujeme na 4 druhy:
* heraldické - vysvetľujú pôvod erbov
* miestne - vzťahujú sa k nejakému miestu
* historické - rozprávajú o významných udalostiach národných dejín a sú prameňom lepšieho poznania minulosti
* fantastické - hovoria o magických bytostiach, javoch.

## Pozri aj
* Legenda
* Báj
* Mýtus
* Rozprávka

Kategória:Literárne pojmy
Munderkingen

**Munderkingen** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 5 052 obyvateľov a rozlohu 13,08 km².

## Geografia a poloha
[náhľad|Rieka [Dunaj a Munderkingen]]
náhľad|Dom v historickom centre
Historické mestské jadro leží na rieke Dunaj. Mesto je asi 33 km na juhozápad od väčšieho mesta Ulm.

Mesto Munderkingen susedí na severe s mestom Ehingen, na východe s obcou Rottenacker, na juhu s obcami Unterstadion, Emerkingen a Hausen am Bussen, ako aj na západe s obcami Obermarchtal a Untermarchtal.

## Kultúra
Munderkingen sa nachádza na švábskej barokovej ceste (*Oberschwäbischen Barockstraße*), ako aj na Dunajskej cyklistickej ceste (*Donauradweg*), ktorá vedie z mesta Donaueschingen do Budapešti. Munderkingen je tiež tradičné jadro osláv karnevalu švábsko-alemanský Fasnet (*schwäbisch-alemannischen Fastnacht*).

## Náboženstvo
Munderkingen je katolíckym mestom. Dnes sú rozdelené náboženstvá v meste takto: katolícke 73%, evanjelické 16%, islamské 5%.

## Iné projekty

## Externé odkazy
* Oficiálna stránka mesta Munderkingen

Kategória:Mestá v Bádensku-Württembersku
Kategória:Sídla na Dunaji
Elektroluminiscencia

thumb|right|Svietidlo, využívajúce elektroluminiscenčný panel

**Elektroluminiscencia** je luminiscencia, vyvolaná priamym účinkom elektrického poľa.

Tento jav sa komerčne využíva najmä v LED a OLED zariadeniach, displejoch a technológiách.

Kategória:Luminiscencia
Kategória:Elektrina
Kategória:Optoelektronika
Ehingen (okres Alb-Donau)

**Ehingen** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 25 941 obyvateľov a rozlohu . 

## Geografia a poloha
Mesto Ehingen leží na juhovýchode Bádenska-Wurttemberska, asi 23 km na juhozápad od mesta Ulm alebo 67 km na juhovýchod od mesta Stuttgart. Je to najväčšie mesto krajinského okresu Alb-Donau. Od 1. januára 1974 je Ehingen veľké krajské mesto (*Große Kreisstadt*) (doposiaľ jediné v okrese Alb-Donau). 

Mesto Ehingen susedí (zo severu v smere hodinových ručičiek): s mestom Schelklingen, s obcami Allmendingen, Altheim, Öpfingen a Griesingen, mestom Laupheim a obcou Schemmerhofen (obidva okres Biberach), ďalej s obcami Unterstadion, Rottenacker, mestom Munderkingen, obcami Untermarchtal a Lauterach ako aj s mestom Hayingen a obcou Münsingen (obidva okres Reutlingen).

## Stručné dejiny
náhľad|left|150px|Mesto Ehingen (1826)
Prvá zmienka o meste v písanom dokumente je z roku 961. V rokoch 1346 až 1805 Ehingen patril k Rakúsku. V roku 1805 mesto patrilo do nového kráľovstva *Württemberg*. V rokoch 1688 a 1749 boli veľké časti mesta zničené ohňom.

V roku 1974 Ehingen so 17 obklopujúcimi obcami pod jeho mestskou kontrolou dostal titul *„Grosse Kreisstadt“*, prakticky najvyšší možný titul pre mesto jeho veľkosti.

## Hospodárstvo
Ehingen je v kraji známy ako sídlo obchodného reťazca s drogériou firmy Schlecker, ktorá má svoje filiálky v celom Nemecku ako aj v Európe. Ďalšie firmy v meste sú Liebherr (žeriavy), Sappi (papiereň), HTE Tries (hydraulické prvky), Berg-Brauerei – pivovar v mestskej štvrti Berg, a firma Ziegelwerke Rimmele (tehly).
náhľad|Sídlo firmy v Schlecker v Ehingene

## Iné projekty

## Externé odkazy
Oficiálna stránka

Kategória:Mestá v Bádensku-Württembersku
Schelklingen

**Schelklingen** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 7 113 obyvateľov a rozlohu . 

## Geografia a poloha
Mesto Schelklingen leží na úpätí pohoria Švábska Jura (), asi  západne od väčšieho mesta Ulm.  

Mesto susedí na severe s obcou Heroldstatt, na východe s mestom Blaubeuren, na juhovýchode s mestom Erbach, na juhu s obcami Altheim a Allmendingen ako aj na západe s obcou Mehrstetten a mestom Münsingen, ktoré sú obidva už v krajinskom okrese Reutlingen.

## Kultúra a pamiatky
náhľad|vľavo|Ruiny hradu ''Hohenschelklingen''
### Stavby
* Ruiny hradu *Hohenschelklingen*
* Kláštor Urspring (*Kloster Urspring*)
* Nemocnica
* Kaplnka St.-Afra (*St.-Afra-Kapelle*)
* Kaplnka Srdce Ježišovo (*Herz-Jesu-Kapelle*)
* *Das Rößle*
* Stará radnica (*Alte Rathaus*)

### Knižnica
* Mestská knižnica v starej radnici.
 
### Múzeá
* Mestské múzeum Schelklingen v Starej nemocnici (*Alten Spital*)

### Šport
* Kúpalisko
* Skateboard – zariadenie
* Futbalové ihrisko

### Prírodné pamiatky
* *Hohle Fels* – jaskyňa z doby kamennej
* *Schmiechener See (d’r Sai)* – prírodná chránená oblasť

## Osobnosti mesta
* Friedrich List (* 1789 – † 1846), ekonóm, ktorý rozvinul a vyzdvihoval tzv. národný systém

## Iné projekty

## Externé odkazy
* Oficiálna stránka mesta Schelklingen

Kategória:Mestá v Bádensku-Württembersku
Kocába

**Kocába** je riečka v Čechách. Pramení na východnom okraji mesta Příbram v miestnej časti Nová Hospoda, v Štěchoviciach sa vlieva do Vltavy.

## Iné projekty
Lithtech

**Lithtech** je herný engine, ktorý bol prvotne vyvíjaný spoločnosťou Monolith Productions v spolupráci s firmou Microsoft. Spoločnosť Monolith neskôr vytvorila samostatnú pobočku Lithtech Inc., ktorá sa zaoberala ďalším vývojom enginu. Firma Lithtech sa neskôr premenovala na Touchdown Entertainment.

## Implementácia
### Lithtech 1.0
* **' (1998)
* ''[[Blood II: The Chosen]]'' (1998)

=== Lithtech 2.0/2.2 Talon ===
* ''[[No One Lives Forever]]'' (2000)
* **' (2000)
* **'(2000)
* ''[[Legends of Might and Magic]]'' (2001)
* ''[[Die Hard: Nakatomi Plaza]]'' (2002)

=== RealArcade Lithtech/Lithtech ESD ===
* ''[[Tex Atomic's Big Bot Battles]]'' (2001)
* ''[[Super Bubble Pop]]'' (2001)

=== Lithtech 2.4 ===
* ''[[MTH Railking Model Railroad Simulator]]'' (2001)
* ''[[Global Operations]]''(2002)

=== Lithtech Talon ===
* ''[[Aliens versus Predator 2]]'' (2001)
* ''[[Purge (game)|Purge]]'' (2002)
* ''[[Might and Magic IX]]'' (2002)
* ''[[Western Outlaw: Wanted Dead or Alive]]'' (2002)
* ''[[CTU Marine Sharpshooter]]'' (2003)
* ''[[Marine Sharpshooter II]]'' (2004)

=== Lithtech Jupiter ===
* ''[[No One Lives Forever 2: A Spy In H.A.R.M.’s Way]]'' (2002)
* ''[[Rubies of Eventide]]'' (2002)
* **' (2002)
* *[[Contract J.A.C.K.]]* (2003)
*Mistmare (2003)
* *[[Gods and Generals]]* (2003)
* *[[Tron 2.0]]* (Lithtech Triton) (2003)
* *[[Mob Enforcer]]* (2004)
* *[[World War II Sniper: Call to Victory]]* (2005)
* *[[Army Rangers: Mogadishu]]* (2005)
* *[[Sudden Attack]]* (2005)
* *[[Face of Mankind]]* (2006)
* **' (2006)

=== Lithtech Discovery ===
* ''[[The Matrix Online]]'' (2005)

=== Jupiter Extended (EX) ===
* ''[[F.E.A.R. (computer game)|F.E.A.R.]]'' (2005)
* **' (2005)
* *[[F.E.A.R. Perseus Mandate]]* (2007)
* *[[Project Origin]]* (2008)
* *[[Condemned 2: Bloodshot]]* (TBA)

### Neznáme verzie
* *Vietnam Black Ops*
* *Vietnam Black Ops2*

### Lithtech Engine neznámej verzie
* *[[Nina Agent Chronicles]]* (2003)
* *[[Arthur's Quest]]* (2003)
* *[[Lost Planet Rage of the Machines]]* (2004)

Kategória:Herné enginy
Kyvadlo (album)

***Kyvadlo*** je šiesty štúdiový album, ktorý nahrala slovenská rocková skupina Desmod. Album vydalo 19. novembra 2007 hudobné vydavateľstvo Universal Music.

Na albume je trinásť skladieb, medzi ktorými je „Čiernobiela“ duet, ďalší duet so Zuzanou Smatanovou, titulná pieseň seriálu ''Panelák'', „Lavíny“, či ďalší hit, nahrávka skladby „Vyrobená pre mňa“. Obal albumu Kyvadlo navrhol akademický maliar Karol Felix. Napriek tomu, že ide o výtvarníka, ktorý úspešne predáva diela aj v zahraničí, Desmod zaň nič platiť nemusel. Karol Felix im ho vytvoril ako protislužbu za niekoľko unplugged skladieb, ktoré skupina zadarmo zahrala počas vernisáže jeho výstavy v Nových Zámkoch.

## Zoznam skladieb

## Výroba albumu
;skupina Desmod
* Mário "Kuly" Kollár – spev, vokály
* Richard Synčák – gitara
* Richard Nagy – gitara
* Dušan Minka – basová gitara
* Ján Škorec – bicie nástroje
;Hostia
* Zuzana Smatanová – spev (7)
* Peter "Sanchez" Saniga – klávesové nástroje (4 – 6), sólová gitara (8)
* Roman "Darebák" Slávik – vokály (2, 6, 8)
* Dušan Gajdoš – klavír, vokály (9)
* Lucia Baráthová – husle
* Katarína Kováčová – viola
* Lucia Ďurišová – violončelo
;Produkcia
* Michal Kožuch – manažér
* Peter "Sanchez" Saniga – zvuková réžia
* Mario Jezik – mastering
* Roman Slávik – mixovanie
* Gabriel Komály, Gabriel Kosmály ml. - fotografie
* Karol Felix – dizajn

## Referencie

Kategória:Albumy skupiny Desmod
Kategória:Hudobné albumy z 2007
Nitroamín

thumb|120px|Štruktúra nitroamínovej skupiny

**Nitroamíny** sú organické zlúčeniny, ktoré obsahujú nitroamínovú funkčnú skupinu R2N-NO2. Príklady nitroamínov sú výbušniny ako napríklad oktogén, cyklotrimetyléntrinitramín a tetryl. 

Napriek ich amínovej skupine, dusíková funkčná skupina ťažko odovzdáva elektróny. Sekundárne nitroamíny so štruktúrou R-NH-NO2 sú slabé organické kyseliny s p*Ka*Disociačná konštanta okolo 5,6.

## Pozri aj

* Nitrosamín (R2N-N=O)
* Nitro zlúčenina (R-NO2)

Kategória:Nitroamíny
Tetrytol

**Tetrytol** je triviálny názov pre skupinu vysoko účinných trhavín, zmesí tetrylu a trinitrotoluénu. Podľa účelu použitia môžu byť zvolené rôzne pomery oboch zložiek, bežne sa zvykla laborovať zmes pozostávajúca zo 70 % tetrylu a 30 % tritolu.  Keďže je tetryl citlivejší na mechanické a tepelné impulzy než tritol, má vyššiu detonačnú rýchlosť a tvorí hlavnú časť zmesi, podobá sa aj tetrytol skôr na túto zložku zmesi.  Tetrytoly sú na rozdiel od tetrylu tavitelné, podobne ako tritol a dajú sa preto ľahko laborovať do rôznych munícií.

Tetrytol sa zvyčajne používal v počinových a zosilňovacích náložkách (na spoľahlivý prenos detonácie z malej rozbušky na veľkú nálož málo citlivej trhaviny, anglicky „booster charge“), prípadne aj ako hlavná trhacia nálož v muníciách malých kalibrov (napríklad pozemné míny, bombičky v kazetových muníciách, trhacie nálože chemických granátov a podobne).
 
Po druhej svetovej vojne však používanie tetrylu všeobecne ako aj tetrytolov ustúpilo do pozadia novším, výkonnejším a menej toxickým trhavinám, ako hexogén, oktogén, pentrit a ich rôznych zmesí napríklad s tritolom alebo polymérmi.

Kategória:Výbušniny
Allmendingen

**Allmendingen** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 4 574 obyvateľov a rozlohu . 

## Geografia a poloha
Obec leží 25 km na západ od mesta Ulm, v nadmorskej výške 

Obec Allmendingen susedí na severe s mestom Schelklingen, na východe s obcou Altheim, na juhu a západe s mestom Ehingen.

K obci Allmendingen patria aj jej časti *Ennahofen, Grötzingen, Niederhofen, Schwörzkirch, Pfraunstetten, Ermelau* a *Weilersteußlingen*. 

## Doprava
Allmendingen leží na ceste *Donautalbahn*, ktorá vedie z Donaueschingenu do Ulmu. Má taktiež železničné spojenie do Ehingenu ako aj do Ulmu a Memmingenu . 

## Firmy
Najväčšou domácou firmou je cementáreň *Firma Schwenk*.
 
## Voľný čas a šport
Obec Allmendingen mala ako prvá obec v kraji ešte pred mestom Ehingen, kúpalisko. Ďalej sa tu nachádza jeden tenisový kurt, futbalový štadión ako aj jedno tréningové miesto.

## Stavby
* Kostol *St. Maria Himmelfahrt* z 15. storočia.
* Zámok v Allmendingene (*Burg Allmendingen*) - zo 16. storočia. Starý zámok pochádza z roku 1593. Nový zámok, bol postavený v roku 1782. Nachádza sa pri pri nich park.

## Iné projekty

## Externé odkazy
Oficiálna stránka obce Allmendingen

Kategória:Obce v Bádensku-Württembersku
Podzávoz

thumb|Pohľadu na Podzávoz z východu
**Podzávoz** je mestská časť mesta Čadca. Nachádza sa severozápadne od centra mesta a je akýmsi predmestím pred vstupom z Milošovej. Je na povodí rieky Čierňanky.

## Polohopis
Podzávoz sa nachádza na východnom okraji Predných vrchov (podcelku Turzovskej vrchoviny), v údolí Milošovského potoka, ktorý priteká z Milošovej a na juhovýchodnom okraji sa vlieva do Čierňanky. Na juhu sa dvíha hrebeň Jurošovského vrchu, ktorý oddeľuje územie od Hornokysuckého podolia.

Na severe susedí so Svrčinovcom, na východe s Čadečkou, na juhu s centrom a mestskými časťami U Hluška a U Sihelníka, na západe s Rakovou a na severozápade s Milošovou.

## Priemysel a doprava
Východným okrajom územia vedie diaľnica D3, otvorená v decembri 2020. Na nej je vybudovaný výjazd Podzávoz s privádzačom a estakáda Podzávoz, na ktorej diaľnica prekonáva údolie Čierňanky. V tesnej blízkosti diaľničného výjazdu sa nachádza *Priemyselný park Čadca - Svrčinovec*, v ktorom sídlia firmy z oblasti strojárskeho a automobilového priemyslu.

## Referencie

Kategória:Mestské časti Čadce
Kiting

náhľad|Kiting
[náhľad|Kitesurfer vo [Varberg|Varbergu vo Švédsku]]

**Kiting** je jeden z najmladších a zároveň najdynamickejšie sa rozvíjajúcich adrenalínových športov súčasnosti. Základom tohto športu je vlečný drak – kite, ktorý slúži ako hybný nástroj na ťahanie jazca a hybnou silou je vietor s veterným rozsahom 3 – /s. Drak má tvar leteckého krídla s plochou od 4 – 2, ktorý jazdec stojaci na doske (boarde) ovláda cca  dlhými šnúrami. Draky sú buď nafukovacie, ktorých tvar drží niekoľko od seba oddelených segmentov a ktoré sú napustené stlačeným vzduchom alebo komorové, ktorých technológia je prevzatá z paraglidingu. 

Kiting sa dá prevádzkovať v našich podmienkach celoročne na množstvo spôsobov podľa schopností a skúseností jazca buď na vode, na snehu alebo na zemi. V prípade jazdy na snehu ide o snowkiting, pričom jazdec môže používať lyže alebo snowboard. Landkiting sa jazdí na boarde s kolieskami a pri buggykitingu jazdec sedí v trojkolesovej buggyne. Dajú sa samozrejme použiť podľa podmienok aj nožové alebo kolieskové korčule a podobne. Nafukovacie draky sa vo všeobecnosti používajú na vodu, nakoľko pri dopade na vodnú hladinu vďaka nafúknutým segmentom zostanú plávať a ľahšie sa z nej štartujú a komorové draky zas na ostatné formy kitingu, čo však v niektorých prípadoch nebýva pravidlom. Jazdec môže pri dorých podmienkach dosahovať rýchlosť jazdy až do /h. 

Podľa štýlu jazdy sa snowkiting delí na ďalšie kategórie – freeriding, čo je najtypickejšia forma snowkitingu tzv. voľná jazda z kopca na kopec, ktorá vďaka nízkej fyzickej náročnosti je vhodná pre všetky generácie jazcov, ďalej je to freestyle, čo sú rôzne triky a skoky a najvyššou formou je kite flying – ide o hrozivo vyzerajúce polety z kopca vo výške niekoľko desiatok metrov, ktoré sú vďaka svojej náročnosti výsadou len zopár najskúsenejších jazdcov. V posledných rokoch sa medzi svetovú elitu kitingu dostali už aj českí jazdci.

Kategória:Individuálne športy
Kategória:Extrémne športy
Sójové mlieko

**Sójové mlieko** alebo **sójový nápoj** je označenie pre nápoj vyrábaný zo sóje namáčaním, drvením, varením a následným precedením.

Sójové mlieko v skutočnosti mliekom nie je, nazýva sa tak pre svoju farbu a preto, že je používané ako náhrada živočíšneho mlieka napríklad vo vegánskej kuchyni.

## Výživa
Je zdrojom vitamínu E a lecitínu. V porovnaní s kravským mliekom neobsahuje laktózu a kaseín.

## Rozšírenie
Sójové mlieko je používané predovšetkým v Číne, kde má aj svoj pôvod . Rozšírené je aj v Japonsku, ale nedosahuje tam také rozšírenie ako kravské mlieko, používá sa hlavne k výrobe tofu. V posledných rokoch sa rozširuje aj v západnom svete, predovšetkým vo vegánskej a vegetariánskej strave.

## Referencie


## Iné projekty

Kategória:Vegetariánska kuchyňa
Kategória:Nealkoholické nápoje
Kategória:Výrobky zo sóje
Dimetylanilín

**Dimetylanilín** alebo **''N'',''N''-dimetylanilín** je organická chemická zlúčenina odvodená od anilínu. Skladá sa z benzénového jadra a odvodenej aminoskupiny, je to terciárny aromatický amín. Je to jedovatá mazľavá kvapalina. Používa sa ako rozpúšťadlo a v niektorých syntézach.

Zavádzaním dusíka je schopný vytvoriť tetryl, výbušnú zlúčeninu s tromi nitroskupinami (NO2).

## Externé odkazy
* compositeaustralia.com.au 

Kategória:Aromatické amíny
Korlátka

**Korlátka** (normovaný názov) **Korlátko** alebo **Korlátsky hrad** kedysi slúžil na stráženie tzv. Českej cesty. Hrad pochádza z 13. storočia, opustený bol v 18. storočí. Dnes sa z neho dochoval črep valcovej veže (na Slovensku ojedinelé), zvyšky paláca a hradieb. Najviac zachovaná je hospodárska budova v predhradí.

Hrad sa nachádza v Malých Karpatoch, 455 m n. m., nad obcou Cerová pri časti Rozbehy.

Ďalšie názvy: *Korlátsky hrad*, *Korlátko*, *Korlátky*, *Cerovský zámok*, *Konrádov kameň*, 1324 *Korlathkeu*, 1399 *Korlathkw*, *Kunradstayn*, 1443 *Koratowe Kameny*, *Kunradi Lapide*, *Karlátkó*, *Konradstein*

## Galéria

Súbor:Korlatka1.jpg|Hospodárska budova
Súbor:Korlatka7.jpg|Zvyšky vstupnej brány do hradu
Súbor:Bergfrit-Korlátka.jpg|Hradná veža
Súbor:Korlatka4.jpg|Výhľad na časť hradu z hradnej veže
Súbor:KorlátkaHornýHrad.jpg|Stredný hrad
Súbor:Korlatka8.jpg|Pohľad na hospodársku budovu z nádvoria
Súbor:Korlatka walls.jpg|Časť hradného múru


## Referencie

## Pozri aj
* okolité hrady: Ostrý Kameň, Dobrá Voda, Smolenický zámok, Branč

## Iné projekty

## Externé odkazy
* Hrad Korlátka na hrady.sk
* Hrad Korlátka na zamky.sk
* Hrad Korlátka (blog)

Kategória:Hrady Malých Karpát
Kategória:Hrady a zámky na Slovensku
Kategória:Ruiny na Slovensku
Kategória:Cerová (okres Senica)
Kategória:Stavby v okrese Senica
Westerstetten

**Westerstetten** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 2 178 obyvateľov a rozlohu . 

## Geografia a poloha
Obec Westerstetten leží na rieke Lonetal v pohorí Švábska Jura v nadmorskej výške , asi 10 km severne od mesta Ulm.
 
Obec susedí na severe s obcou Weidenstetten, na východe s obcami Holzkirch a Breitingen, na juhu s Beimerstetten, na juhozápade s Beimerstetten a na severozápade s Lonsee.

## Dejiny
Prvá písomná zmienka o obci Westerstetten je z roku 1225. 

## Kultúra a pamiatky
* Kostol St. Martinus (*St. Martinus Kirche*)

Významná baroková stavba, postavený v roku 1717 až 1721. Základ veže zo 13./14. storočia.

## Šport
* TSV Westerstetten

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Tolimán

**Tolimán** môže byť:
* mesto v mexickom štáte Jalisco, pozri Tolimán (Jalisco)
* mesto v mexickom štáte Querétaro, pozri Tolimán (Querétaro)
* sopka v Guatemale, pozri Tolimán (sopka)
Aromatický amín

[[Anilín je najjednoduchší aromatický amín.|alt=Anilín je najjednoduchší aromatický amín.|náhľad]]
**Aromatický amín** je organická zlúčenina, ktorá sa skladá z aromatického jadra naviazaného na amínovú skupinu. Je to široká skupina zlúčenín, do ktorej patria anilíny, ale i mnohé látky s komplexnými aromatickými kruhmi (obsahujú jedno alebo viac benzénových jadier) a amínmi (-NH2, -NH-). Tieto zlúčeniny sa vyskytujú bežne v dennom živote.

## Aromatické amíny v textíliách
Mnohé aromatické amíny sú mutagénne. Od februára 2017 platí štandard ISO 14362-1:2017, ktorý popisuje metódy detekcie niektorých aromatických amínov, ktoré vznikajú rozkladom azofarbív. Tento štandard bol oficiálne odsúhlasený Európskym výborom pre normalizáciu a nahradzuje štandardy ISO 24362-1:2014. Tento štandard popisuje proces na detegovanie aromatických amínov, ktoré sú v EÚ zakázané, vznikajúcich z azofarbív v textíliách, vrátané prírodných, umelých, regenerovaných a zmiešaných tkanín. Tento štandard je platný i pre všetky farbené textílie, napríklad pre farbené, potlačené a potiahnuté textílie.

## Príklady
Aromatické amíny sa bežne používajú ako prekurzory pesticídov, farmaceutík a farbív.

### Druhy

### Konkrétne zlúčeniny

## Referencie

## Pozri aj
* Arén
* Azofarbivo

## Zdroj
Pavel Nedvěd

**Pavel Nedvěd** (* 30. august 1972, Cheb) je bývalý český profesionálny futbalista - záložník a kapitán českej reprezentácie,  dvojnásobný medailista z majstrovstiev Európy (1996, 2004), víťaz Pohára víťazov pohárov UEFA a Superpoháru UEFA, víťaz Zlatej lopty, štyrikrát Futbalista roku ČR, Športovec roku ČR 2003, majster Československa a dvojnásobný majster ČR a Talianska. 

## Životopis
Pôsobil v tímoch RH Cheb (1985 – 1986), Škoda Plzeň (1986 – 1991), Dukla Praha (1991 – 1992), Sparta Praha (1992 – 1996), Lazio Rím (1996 – 2001). V rokoch 2001 - 2009 bol hráčom Juventusu Turín. S Laziom a Juventusom získal tzv. *Scudetto*, čo je titul majstra talianskej Serie A. V Taliansku mal prezývku *Grande Paolo*.

Po sezóne 2008/09 plánoval ukončiť kariéru, no rozhodol sa pokračovať a zmluvu s Juventusom Turín predĺžil o jeden rok. Dňa 26. augusta 2009 však oficiálne potvrdil koniec futbalovej kariéry.

Na konci roku 2003 získal ako druhý Čech, po Josefovi Masopustovi, cenu Zlatá lopta pre najlepšieho futbalistu Európy.

Pelé ho roku 2004 zaradil medzi 125 najlepších žijúcich futbalistov. 

Dňa 28. októbra 2015 ho prezident Miloš Zeman vyznamenal medailou Za zásluhy.

## Referencie

## Iné projekty

## Externé odkazy
* Oficiálna stránka
* Pavel Nedvěd na stránke ČMFS 
* Pavel Nedvěd na FootballDatabase (anglicky)
* Jan Malý:Když se loučí Grande Paolo (HN, 2.6.2009)
* Síň slávy na stránkách FK Dukla.cz 
* Pavel Nedvěd - video z cyklu České televize Na plovárně

Kategória:Českí futbalisti
Kategória:Hráči Juventus FC
Kategória:Hráči Majstrovstiev sveta vo futbale 2006
Kategória:Hráči SS Lazio
Kategória:Hráči FK Dukla Praha
Kategória:Hráči AC Sparta Praha
Kategória:Nositelia Medaily Za zásluhy (Česko)
Kategória:Držitelia Zlatej lopty
Patrick Vieira

**Patrick Vieira** (* 23. jún 1976, Dakar, Senegal) je bývalý francúzsky futbalový stredopoliar. Do pozornosti verejnosti sa dostal počas pôsobenia v  Arsenale v rokoch 1996 až 2005, kde vyhral tri tituly FA Premier League a štyri Poháre FA a bol tiež klubovým kapitánom. Odohral jednu sezónu za Juventus, po nej však po korupčnom škandále Juventus zostúpil do druhej ligy. Vieira tak prestúpil do Interu Miláno. Odohral 106 zápasov za Francúzsko, bol súčasťou víťazných tímov na Majstrovstvách sveta v 1998 a na Eure 2000.

## Referencie

## Iné projekty

## Externé odkazy
* Profil hráča na National Football Teams.com

Kategória:Francúzski národní futbalisti
Kategória:Hráči Arsenal FC
Kategória:Hráči Juventus FC
Kategória:Hráči FC Internazionale Miláno
Kategória:Hráči Manchester City FC
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Majstri sveta vo futbale
Kategória:Majstri Európy vo futbale
Kategória:Tréneri Crystal Palace FC
Tulipán (Trnava)

**Tulipán** je mestská štvrť Trnavy. Je súčasťou mestskej časti Trnava-juh a má prevažne obytnú funkciu.

Kategória:Trnava-juh